San Lameer Villa 2001 | Resensies
Alan V - Apr 2019
Lekker ruskans met baie om te doen.
Alles baie lekker. Strand het net eendag ongelukkig menslike afval gehad wat ons afgesit het. Ons het baie van San Lameer gehou en daar is baie om die kinders mee besig te hou. Ons wil graag weer soontoe gaan. Ons was egter bekommerd omdat dit nie lyk of die meerderheid huise goed in stand gehou word nie. Daar was reuse kokkerotte in ons huisie wat ons ook effens onrustig laat slaap het. Ons was baie dankbaar vir die air con in die huisie want dit was baie warm.
San Lameer Villa 2001's terugvoer
Wees verseker dat die oord tans besig is om elke lot oor te doen en is dat daar 'n volledige lys van opgraderings vir die volgende 5 jaar beplan is.
Ons vra ook om verskoning vir die kokkerot. Wees verseker dat elke eenheid in die oord kwartaaliks deur professionele plaagbestryders behandel teen word kokkerotte, maar ons sal verseker van ons kant af dophou en verdere stappe neem.
Ons sien uit daarna om weer van jul te hoor, ons is baie bly julle het die wegbreek geniet.
Wandi O - Feb 2019
San Lameer was wonderlik, maar die villa was afgeskeep en die meubels, veral die bed, oud en verwaarloos.
Baie lekker vakansie gehou, was heerlik om so naby die swembad te wees, maar die villa se braaigeriewe was nie lekker nie, daar is nie 'n skoorsteen nie en die rook trek in die huis in. Die hoofslaapkamer se bed is ongemaklik, oud en uit geslaap. Die kamer met die stapelbeddens se leertjies is los, dit maak dit baie gevaarlik vir kinders.
Baie dankie vir die terugvoer, Wandi. Dis die enigste manier hoe ons kan verbeter. Ons gee gerus aandag aan jou klagtes en wil jou gerus stel dat die eenheid intussen 'n opgradering ondergaan het, wat heelwat nuwehede insluit. Ons sal die nuwe foto's in die volgdene paar weke plaas.
Nogmaals dankie vir die terugvoer, ons sien uit daarna om weer van julle te hoor!
Jeanine T - Feb 2019
Baie lekker, perfek geleë in San Lameer.
Behalwe vir die stort wat nie 100% werk nie, was dit 'n fantastiese naweek.
Baie dankie Jeanette, ons waardeer die terugvoerig en gaan verseker aandag gee aan die die stort, dankie dat jy ons bewus gemaak het hiervan. Weet verseker, jul is meer as welkom in die toekoms. Sien uit om jul weer te huisves.
Veilig, rustig en familie vriendelik met baie vakansie aktiwiteite.
Dit was 'n vakansie om te onthou by Sanlameer, die verblyf was heeltemal voldoende vir ons gesin, loop afstand van die swembad op die oord, baie speelplek vir die kinders, mooi wild om na te kyk. Almal by die oord is baie behulpsaam en daar is baie aktiwiteite om te doen sonder om die oord te verlaat.